Tejeria Otermin LEHENDAKARIA (EAJ, 2016-10-21):
Lehendakari jauna, legebiltzarkideak, agintariok, jaun-andreok, egun on.
Eusko Legebiltzarraren XI. Legealdia zabaltzen dugu hemen. 36 urte pasa dira Eusko Legebiltzarrak bere ibilbidea hasi zuenetik eta bitarte honetan herri honek eraldaketa handia egin du. Egungo Euskadik antza gutxi du diktadurak lur jota utzi zuenarekin. Indarkeriak urtero ehun erahildako eragiten zituen garai haiekin. Zer ikusi gutxi du autogobernu eratu aurreko Euskadi desegituratuarekin. Bide luzea egin dugu eta orain erronkak burutzeko garaia dugu.
Azken urteetan bizi izan dugun krisi sakonetik sendotuta atera behar dugu arlo ekonomikoan. Gure egitura produktiboa indartu eta horretan oinarrituta globalizatua den mundu honetan lehiakorragoak behar dugu izan. Eta hori kalitateko enplegua sortuz egin behar dugu. Eta ekonomiaren berrindartzea bezain inportantea da guztion artean eraiki dugun gure gizarte ongizate sistemaren sendotzea. Euskal herritarrak solidarioak gara eta solidarioak izan nahi dugu. Hurrengo belaunaldiei justizia sozialean eraikitako gizartea uztea zor diegu.
Bakea eta bizikidetza indartu behar ditugu. ETAren indarkeriaren amaierak itxaropenerako aro berri bat zabaldu du. Etorkizuneko bake eta bizikidetzak eskatzen dute indarkeriaren bidegabekeria aitortzea, egindako min eta biktimen duintasuna onartzea, biktima guztiek bereizi baitute egia, justizia eta erreparaziorako eskubidea. Giza duintasunaren pertsonaren eta duintasun hartatik eratortzen diren giza eskubideen errespetua eta, lehenengo eta behin, bizitzaren errespetua beste edozein kausa edo ideia politikoren edo estatu arrazoiren gainetik eta urretik dago.
Guztiok onartu ditugun eta partekatzen ditugun printzio hauen gainean oinarritu behar dugu adostasuna. Urteetan hainbat lagunek eta herri honek pairatu duen biolentzia inoiz berriro errepika ez dadin bermatzeko.
Gernikako Estatutua onartu genuenetik ia lau hamarkada pasa diren honetan euskal herritarron borondate politikoa eguneratu beharra dugu. Estatus juridiko politiko berria behar dugu, herri honetako gizon, emakumeen nahien eta beharrei egokitua. Bide horretan joan den legealdian Legebiltzarrean hasi genituen lanei aurrerabide eta buru eman behar diegu, euskal herritarron borondate libre eta demokratikoa muga bakarra izanik.
Hauek dira eginbeharrak eta erronkak. Eta horiei egoki erantzuteko adostasunak landu beharko ditugu, hitza eta elkarrizketa jorratu, hitza akordiorako bide herritarron beharren zerbitzura jarria. Aukeratu gaituzten pertsonen gogo eta nahiei erantzuteko. Helburu horreko Legebiltzarreko presidentziatik bultzatu eta lagunduko ditut adostasunak esklusiorik gabeko eta errespetuzko hizketan oinarrituta. Akordioak eragin taldeen artean Legebiltzarrean eta baita erakundeekin eta gizarte eragileekin.
Hoy constituimos esta cámara 75 parlamentarios. Algunas y algunos os estrenáis en el escaño, otros llevamos más de una legislatura en este Parlamento, mujeres y hombres, jóvenes y mayores, todas y todos necesarios. Hemos sido elegidos democráticamente y somos los depositarios de la soberanía popular, un honor que debemos afrontar con responsabilidad. Desde la diversidad y la pluralidad que representamos, debemos ser capaces de identificar aquellos que nos une para dar respuesta a todos esos retos, anteponiendo siempre el bienestar de este pueblo y de las personas que lo integran. De esa forma contribuiremos a restituir a la política la dignidad y el respeto que debe tener.
Son grandes objetivos que requieren entrega, esfuerzo y colaboración. Y, como presidenta de este Parlamento, reitero mi compromiso para, entre todas y todos, hacerlos realidad.
Legebiltzarburu bigarren aldiz aukeratu nauzuen une honetan nire esker ona azaldu nahi diet joan den legealdiko legebiltzarkide guztiei eta bakoitzari. Aipatu nahi ditut, bereziki, nirekin batera Mahaia osatu duten kideak: Juanjo, Blanca, Anton eta Iñigo. Eskerrak guztioi, zuen laguntasuna eta ulermenagatik.
Halaber, eskerrak eman nahi dizkiot nire alderdiari, niregan berriro jarri duen konfiantzagatik. Nire esker ona etxe honetako langile guztiei, nire laguntzaileei eta gure legebiltzar taldeari, guztiei eskerrak, zuen lana eta eskaintzen didazuen laguntzagatik. Eta, jakina, esker berezia nire familiari; gurasoei, seme-alabei, eta zuri Joannes beti nirekin izateagatik.
Eskerrik asko. (Txaloak).
Hori horrela, botazioak bukaturik eta Erregelamenduko 5. artikuluak agintzen duenez, Legebiltzarra behin betiko eratuta gelditu dela aldarrikatzen dut. Eta Jaurlaritzako jarduneko lehendakariari ofizialki jakinaraziko zaio. Bateraezintasun behin-behineko Batzordea izendatzeko hurrengo bilkura urriaren 27an izango da hamarretan.